Jenni Vartiainen

Jenni Mari Vartiainen (s. 20. maaliskuuta 1983 Kuopio) on suomalainen laulaja ja lauluntekijä. Hän tuli tunnetuksi Popstars-televisio-ohjelmassa vuonna 2002 perustetun Gimmel-yhtyeen jäsenenä.

Jenni Vartiainen on julkaissut yhteensä viisi albumia: Ihmisten edessä (2007), Seili (2010), Terra (2013), Monologi (2018) ja Origo (2025). Albumeita on myyty yli 300 000 kappaletta. Vartiainen on saanut uransa aikana yhdeksän Emma-palkintoa. Näin ollen Vartiainen on yksi Suomen menestyneimmistä artisteista. Vartiaisella on musiikkiliiketoimintaan yritys Jenique Oy.https://www.kauppalehti.fi/uutiset/jenni-vartiaisen-yhtio-on-vauras-ja-tekee-hyvaa-tulosta/9e97dfb9-02d7-43e3-a6d4-b749c66835c1

 Ura 

 2002–2004: Popstars ja Gimmel 

Vuoden 2002 keväällä Suomessa järjestettiin Popstars-formaatin mukainen kilpailu, jossa etsittiin sopivia jäseniä suunniteltuun yhtyeeseen. Koelauluihin osallistui 454 nuorta naista, joista 25 etenivät kilpailussa. Näistä kilpailijoista neljä valittiin tulevaan yhtyeeseen, mukaan lukien Vartiainen. Pian yksi jäsenistä jätti ryhmän, jolloin lopullinen kokoonpano oli kolmihenkinen Gimmel. Vartiaisen mukaan jäsenten vaikutusmahdollisuudet yhtyeen linjaan olivat vähäiset, mitä hän piti oikeana ratkaisuna. Vartiainen opiskeli yhtyeessä toimimisen ohella psykologiaa avoimessa yliopistossa. Yhtye teki noin kahden vuoden uran aikana kolme albumia. Gimmelin viimeisen konsertin jälkeen Vartiainen ilmoitti lähtevänsä soolouralle.

 2007–2009: Ihmisten edessä 

Vartiaisen ensimmäinen single ”Tunnoton” julkaistiin keväällä 2007. Syyskuun alussa 2007 julkaistiin toinen single ”Ihmisten edessä”, joka voitti Vuoden biisi -Emman. Kappale käsittelee sitä, miten hankalaa naisparien on ilmaista rakkauttaan julkisesti – Seta ry palkitsi Vartiaisen ja kappaleen sanoittaneen Teemu Brunilan vuonna 2008 Asiallisen tiedon omena -palkinnollaan. ”Ihmisten edessä” -single toi Vartiaiselle kultalevyn vuonna 2008 ja sitä on myyty yli 14 000 kappaletta.

Viikkoa myöhemmin ”Ihmisten edessä” -singlen julkaisusta ilmestyi Vartiaisen samanniminen esikoisalbumi. Suomen virallisella listalla albumi oli korkeimmillaan sijalla kahdeksan. Albumia myytiin vuoden 2008 aikana platinalevyyn oikeuttava määrä ja sen kokonaismyynti on yli 51 000 kappaletta. Vartiaisen ensimmäinen soolokiertue alkoi heti albumin julkaisun jälkeen. Vartiaisen esikoisalbumille on myönnetty tuplaplatina-arvo eli yli 60 000 myytyä albumia. Albumi voitti vuoden debyyttialbumi -palkinnon Emma-gaalassa 2008.http://www.emmagaala.fi/voittajat.html  Vartiainen poseerasi ensimmäisenä suomalaisena Cosmopolitan-lehden suomalaisversion kannessa joulukuussa 2007. 

 2010–2012: Seili 

1. helmikuuta 2010 julkaistiin single ”En haluu kuolla tänä yönä”, joka nousi Suomen singlelistan kärkeen ensimmäisellä listaviikollaan. Kappale on myynyt platinaa. Vartiaisen toinen albumi Seili julkaistiin 31. maaliskuuta 2010. Sen kappaleita sanoittivat Vartiainen, Paula Vesala, Mariska ja Teemu Brunila. Albumilta julkaistiin samana vuonna kolme muuta singleä, ”Nettiin” heinäkuussa, ”Missä muruseni on” elokuussa ja ”Duran Duran” joulukuussa. ”Missä muruseni on” -kappale on myynyt tuplaplatinaa, ja kappale oli Suomen singlelistan kärjessä 11 viikkoa. Seili on yksi Suomen kaikkien aikojen myydyimmistä albumeista. Sitä on myyty yli 200 000 kappaletta ja ylitti multiplatinan rajan vuonna 2010. 

Vuoden 2011 Emma-gaalassa Vartiainen voitti seitsemän palkintoa kategorioissa vuoden naissolisti, vuoden live-esiintyjä sekä Seilillä kategorioissa vuoden albumi, vuoden myydyin albumi ja vuoden pop-/rockalbumi sekä kategorioissa vuoden biisi (”En haluu kuolla tänä yönä”) ja vuoden musiikkivideo (”Missä muruseni on”). Toukokuussa Vartiaisen levy-yhtiö ilmoitti, että elokuussa 2011 julkaistaan Seili-albumin tekemisestä kertova DVD, jonka Vartiainen kuvasi ja ohjasi yhdessä Jukka Immosen kanssa, sekä valokuvakirjan, jonka tekijänä on valokuvaaja Kalle Björklid.

Vartiaisen Seili-albumikiertueen päätöskonsertti järjestettiin Suomen Kansallisteatterissa 28. elokuuta 2011 ja jäi samalla pidemmälle tauolle. Konsertti nähtiin myös elokuvateattereissa suorana lähetyksenä 11 paikkakunnalla.

 2013–2016: Terra 

Kahden vuoden tauon jälkeen 16. elokuuta 2013 julkaistiin single ”Junat ja naiset”. Vartiaisen kolmas studioalbumi Terra julkaistiin 4. lokakuuta 2013. Lokakuussa 2013 julkaistiin albumin toinen single, ”Selvästi päihtynyt” ja tammikuussa 2014 kolmas, ”Suru on kunniavieras”. Jälkimmäistä käytettiin keväällä 2014 alkaneen suomalaisen Mustat lesket -draamasarjan mainoskappaleena. Terra on Vartiaisen mukaan kahden edellisen levyn kanssa muodostanut trilogian. 

Terra myi kahden päivän aikana tuplaplatinaa (50 000 kappaletta). Sen takia albumista julkaistiin 3. lokakuuta 2014 uusintapainos, jolla julkaistiin kolme uutta kappaletta ja kolme akustista kappaletta. Yksi uusista kappaleista oli ”Susta enkelit pitävät huolta”, josta vuonna joulukuussa 2015 julkaistiin uusintaversio ”Susta enkelit pitävät huolta 2.0”. Kappaletta käytettiin Mustat lesket -draamasarjan toisen tuotantokauden mainoskappaleena. Kappaleen musiikkivideo julkaistiin samana päivänä.

Vartiainen oli yksi seitsemästä artistista syksyllä 2014 esitetyllä Vain elämää -televisiosarjan kolmannella tuotantokaudella.Vain elämää -tähdet valittu: Toni Wirtanen lähtee brutalisoimaan Jenni Vartiaista

 2017–2022: Monologi, kokoelma-albumi ja soolouran tauko 

Vartiainen julkaisi kahden vuoden tauon jälkeen 18. tammikuuta 2017 singlen ”Turvasana”. Hän palasi takaisin keikkalavoille toukokuussa 2017. 5. heinäkuuta 2017 julkaistiin toinen single ”Se oikea”. Syksyllä 2017 Vartiainen oli mukana Vain elämää sarjan seitsemännellä tuotantokaudella.Vain elämää palaa Satulinnaan! Uuden kauden tähdet julki: Cheek, Sanni, Jari Sillanpää...

1. helmikuuta 2018 ilmestyi tulevan albumin kolmas single ”Väärään suuntaan”.  8. kesäkuuta 2018 Vartiainen julkaisi uuden singlen ”Voulez-vous”. Vartiaisen neljäs studioalbumi Monologi julkaistiin 7. syyskuuta 2018, ja se on myynyt platinalevyyn oikeuttavan määrän. Albumi nousi heti julkaisunsa jälkeen Suomen virallisen listan ensimmäiselle sijalle. Albumin viides single ”Made in Heaven” ilmestyi yhdessä albumin kanssa ja se nousi parhaimmillaan radiolistan kärkisijalle. Vartiainen päätti Monologi-albumikiertueensa Hartwall-areenan konserttiin 16. marraskuuta 2018, jonka jälkeen hän jäi esiintymistauolle.

Vartiaisen ensimmäinen kokoelma-albumi Ihmisten edessä 2007–2019 julkaistiin 1. marraskuuta 2019. Kokoelma-albumin kanssa julkaistiin single ”Labyrintti”. Kokoelma-albumilla oli mukana konserttitaltiointi Vartiaisen Hartwall-areenan konsertista. Konserttitaltiointi esitettiin myös elokuvateattereissa 23. lokakuuta 2019.

Syksyllä 2022 Vartiainen oli mukana Mestarit-yhteiskiertueella Kaija Koon, Paula Vesalan ja Ellinooran kanssa.

 2023–nykyhetki: Origo 
Vartiainen teki paluun soolouralleen viiden vuoden tauon jälkeen 10. marraskuuta 2023 julkaistuaan ”Lanka”-kappaleen. Vartiainen palasi esiintymislavoille kesäkuussa 2024 kuuden vuoden esiintymistauon jälkeen. Vuonna 2024 Vartiainen julkaisi kolme singleä tulevalta Origo-albumiltaan. ”Villit vedet” julkaistiin 4. huhtikuuta. Seuraava single ”Viimeinen pisara” julkaistiin 5. heinäkuuta. Kappaleella on mukana Etta. Se on Vartiaisen ensimmäinen oma kappale, jolla on mukana vieraileva artisti. Albumin neljäs single ”Valitsen sut uudestaan” julkaistiin 29. marraskuuta.

Vartiaisen viides studioalbumi Origo julkaistiin 21. maaliskuuta 2025, ja se striimasi kultalevyyn oikeuttavan määrän jo ennen julkaisuaan. Albumi on julkaisun jälkeen strimmannut platinaa. Se nousi Suomen virallisen listan kärkeen ensimmäisellä listaviikollaan. Albumin yhteydessä julkaistiin myös albumin viides single ”Leima”, jolla on mukana Turisti. Kappale nousi ensimmäisellä listaviikollaan singlelistan toiselle sijalle.

Nelonen Media julkisti 19. kesäkuuta 2025 Vartiaisen tulevan uudeksi tähtivalmentajaksi The Voice of Finland -televisiosarjan 15. tuotantokaudella vuonna 2026.

Vartiainen oli mukana 5. joulukuuta 2025 julkaistulla Cheekin tribuuttialbumilla Unitas Sigma, jolla oli mukana Vartiaisen lisäksi 14 muuta suomalaisartistia. Vartiainen ja rap-artisti Bizi esittivät uusintaversion Cheekin ja Jonne Aaronin kappaleesta ”Anna mä meen”.

 Muu julkisuus 
Maaliskuussa 2008 Vartiainen oli kansikuvassa Cosmopolitan-lehden meksikolaisversiossa. Vartiainen näytteli nunnaa Sturm und Drang -yhtyeen musiikkivideolla Rising Son. Vartiainen on mukana yhtenä henkilönä Anu ja Anthony Ubaudin kirjoittamassa, Cozy Publishingin vuonna 2017 julkaisemassa kirjassa Suuria unelmia.

 Yksityiselämä 
Vartiainen aloitti pianonsoiton viisi- ja poikkihuilunsoiton yhdeksänvuotiaana ja oli Kuopion yhteiskoulun yläasteella musiikkiluokalla. Hän harrasti lisäksi taitoluistelua SM-tasolla 16-vuotiaaksi asti. Ennen laulajanuraansa Vartiainen kävi myös Kuopion musiikkilukiota.

Vartiainen opiskeli Gimmel-yhtyeessä toimimisen ohella psykologiaa avoimessa yliopistossa.Jenni Vartiainen Vartiainen on valmistunut ammattikorkeakoulusta musiikkipedagogiksi.Jenni Vartiainen valmistui ammattikorkeakoulusta - katso hehkeä valmistujaiskuva

Vartiainen oli avoliitossa tuottaja Jukka Immosen kanssa, mutta suhde päättyi eroon vuonna 2014. Seiska: Jenni Vartiainen erosi miehestään Vartiaisella on kaksi lasta, joista ensimmäinen syntyi lokakuussa 2019 ja toinen tammikuussa 2022.

Diskografia

 Studioalbumit 

Origo (2025)

 Kokoelma-albumit 



Palkinnot ja huomionosoitukset
+PalkintoVuosiEhdokas / EhdokkaatKategoriaTulosLähdeEmma-gaala2008”Ihmisten edessä”Vuoden biisiIhmisten edessäVuoden debyyttialbumi2011Jenni VartiainenVuoden artisti -yleisöäänestysVuoden live-esiintyjäVuoden naissolistiSeiliVuoden albumiVuoden myydyin albumiVuoden pop-/rock-albumi”En haluu kuolla tänä yönä”Vuoden biisi”Missä muruseni on”Vuoden musiikkivideo2014Jenni VartiainenVuoden artisti -yleisöäänestysVuoden naissolistiTerraVuoden albumiVuoden pop-albumi2018Jenni VartiainenVuoden naissolisti2019MonologiVuoden pop2021”Epäröimättä hetkeekään”Vuoden biisiIskelmä Gaala2011”Missä muruseni on”Vuoden iskelmä2014Jenni VartiainenVuoden naisartistiTerraVuoden albumi2019Jenni VartiainenVuoden naisartisti2025Vuoden artistiVuoden viihdyttäjä”Valitsen sut uudestaan”Vuoden biisi”Viimeinen pisara”MTV Europe Music Awards2010Jenni VartiainenParas suomalainen artisti/yhtyeRadiogaala2010Vuoden kotimainen artisti”En haluu kuolla tänä yönä”Vuoden kotimainen radiobiisi2021”Epäröimättä hetkeekään”Vuoden radiobiisi2025”Missä muruseni on”Kaikkien aikojen radiobiisiRumba2007Jenni VartiainenVuoden kotimainen artistiVuoden tulokasSuomen Musiikkikustantajat2018”Turvasana”Vuoden biisi

 Kunniamaininnat ja huomionosoitukset 
MyöntäjäVuosiVastaanottaja(t)Maininta / OsoitusLähdeSeta2008Jenni Vartiainen, Teemu BrunilaAsiallisen tiedon omenaStara2003Jenni VartiainenMiss Pop20072008

 Lähteet 

 Aiheesta muualla 

 Jenni Vartiaisen kotisivut


 FBOTI:n tekemät viralliset Jenni remixit.
 Ylen Elävä arkisto: Jenni Vartiaisen tähtitaival.

*
Luokka:Vuonna 1983 syntyneet
Luokka:Elävät henkilöt
Luokka:Seulonnan keskeiset artikkelit